《寄元叔因呈知府内翰》
宋代·李正民

闻说移居向越州，三生风月旧曾游。秦碑古字应难读，禹穴馀书尚可求。

海蟹江珧荐𨤍醁，林苞野蕨助肴羞。遥知屡下陈蕃榻，顾我飘零阻献酬。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。